OpenLLM-France/wikimedia huggingface dataset:
# Eleccions a Geòrgia

Eleccions a Geòrgia ofereix informació sobre les eleccions i llurs resultats a Geòrgia. Geòrgia escull a nivell nacional un cap d'estat - el president - i un legislatiu. El president de Geòrgia és elegit per sufragi universal per un període de cinc anys. El Parlament de Geòrgia (Sak'art'velos Parlamenti), també conegut com a Umaghiesi Sabcho (Consell Suprem) tenia 235 membres, elegit per un període de quatre anys, 150 escons per representació proporcional, 75 en constituències i 10 membres representen als desplaçats d'Abkhàzia. Geòrgia té un sistema multipartidista, tot i que de moment només hi ha un partit fort.

## Darrers resultats
### Eleccions presidencials de 2004

Resultats de les eleccions presidencials de 4 de gener de 2004
| Candidats i partits | Vots | % |
| Mikheil Saakashvili - Moviment Nacional-Demòcrates (Natshhionakhuri Modraoba – Demokrathebi) | 1,692,728 | 96.0 |
| Teimuraz Shashiashvili | 33,868 | 1.9 |
| Roin Liparteliani | 4,248 | 0.2 |
| Zaza Sikharulidze | 4,098 | 0.2 |
| Kartlos Garibashvili | 3,582 | 0.2 |
| Zurab Kelekhsashvili | 1,631 | 0.1 |
| Contra tot | 22,817 | 1.3 |
| Total 82,8% participació, 1,762,972 votants registrats | 1,762,972 | 100.0 |

### Eleccions legislatives de 2008

Resultat de les eleccions parlamentàries de 21 de mag de 2008
| Partits i aliances | Vots | % | Escons |
| Moviment Nacional Unit (ერთიანი ნაციონალური მოძრაობა, Ertiani Nazionaluri Modsraoba) | 1,050,237 | 59.18 | 119 |
| Bloc Electoral Oposició Unida (Consell Nacional, Nous Drets) (ერთიანი სახალხო მოძრაობის ეროვნული საბჭო) | 314,668 | 17.73 | 17 |
| Giorgi Targamadze – Democristians (ქრისტიანულ-დემოკრატიული მოძრაობა, k’ristianul-demokratiuli modzraoba) | 153,634 | 8.66 | 6 |
| Shalva Natelashvili – Partit Laborista (საქართველოს ლეიბორისტული პარტიაSakartvelos Leoboristuli Partia) | 132,092 | 7.44 | 6 |
| Partit Republicà de Geòrgia (საქართველოს რესპუბლიკური პარტია, Sak’art’velos Respublikuri Partia) | 67,037 | 3.78 | 2 |
| Bloc Electoral Aliança de Dretes – Industrials - Topadze Industrialists (MGS, Unitat, EDP) მემარჯვენე ალიანსი, თოფაძე–მრეწველები | 16,440 | 0.93 | 0 |
| Unió Política Aliança Demòcrata-Cristiana (ქრისტიანულ-დემოკრატიული ალიანსი) | 15,839 | 0.89 | 0 |
| Unió Política de Ciutadans Polítics Georgians (ქართული პოლიტიკა, k’art’uli politika) | 8,231 | 0.46 | 0 |
| Bloc Electoral Tradicionalistes – Geòrrgia Nostra i Partit de les Dones (ტრადიციონალისტები – ჩვენი საქართველო და ქალთა პარტია) | 7,880 | 0.44 | 0 |
| Unió Política Unió d'Esportistes Georgians საქართველოს სპორტსმენთა კავშირი | 3,308 | 0.19 | 0 |
| Partit Nacional de Radical-Demòcrates de Geòrgia სრულიად საქართველოს რადიკალ-დემოკრატთა ნაციონალური პარტია | 3,180 | 0.18 | 0 |
| Partit Polític el Nostre País ჩვენი ქვეყანა | 2,101 | 0.12 | 0 |
| Total (turnout 53,9%) | 1,773,809 | 100.00 | 150 |
| Fonts: Comissió Electoral Central, Geòrgia Civil Arxivat 2010-09-18 a Wayback Machine. ||||

## Enllaços externs

* Arxiu d'eleccions d'Adam Carr
* Comissió Electoral central de Geòrgia Arxivat 2007-07-12 a Wayback Machine.
# Registrador de dominis

Un registrador de dominis és una empresa que gestiona la reserva de noms de domini d'Internet.

## Procediment per crear i eliminar un domini
### Com crear un domini

* PAS 1: Obrim un Windows Server 2008 i anem a inici, busquem el cmd i un cop obert posem la comanda dcpromo.
* PAS 2: Un cop executat la comanda dcpromo se'ns obrira un assistent per la instal·lació dels Serveis de domini de Active Directory.
* PAS 3: Després d'haver obert l'assistent seleccionem la instal·lació en mode avançat, posem següent, un altre cop següent i arribarem a la pantalla on ens demana que volem crear. Nosaltres crearem “un domini nou en un bosc nou” i polsem següent i ens apareixerà una pantalla demana el FQDN i posarem el nom “Nom de domini+XXX .local"(Exemple: Maça-EPB.local) i polsem següent.
* PAS 4: Un cop donat següent ens sortira un cartell posant que està comprovant si el nou nom de bosc ja està fet servir. Després quant hagi comprovat que el nom no està utilitzat ens demana el nom de la NetBIOS i deixem el nom predeterminat, i donem a següent.
* PAS 5: Seleccionem el Sistema de nivell funcional del bosc(Windows 2008) i posem següent. Un cop donat següent ens sortirà la mateixa pantalla que està comprovant. Un cop ja ha comprovat el sistema ens demana opcions addicionals com afegir el DNS. L'afegim i ens sortira una alerta, li donem que si.
* PAS 6: Ens demana una contrasenya per l'administrador del directori, seleccionem una qualsevol i posem següent, i sortira una pantalla posant el resum de totes les opcions triades, donem següent i un cop donant següent sortirà un assistent que està acabant d'instal·lar les opcions i ja el tindrem instal·lat.

### Com eliminar un domini

* PAS 1: Vas a inici, busques cmd, l'obres i poses la comanda DCPROMO i veuràs que s'obra l'Assistent per la instal·lació dels Serveis de domini d'Active Directory.
* PAS 2: Posem següent, i ens sortira una pantalla dient eliminar domini. Seleccionem l'opció “eliminar el domini perquè aquest servidor és l'últim controlador de domini al domini” i posem següent.
* PAS 3: Després de fer el pas 2, se'ns obrirà una altra pantalla posant les particions del directori d'aplicacions, donem següent i s'obre una altra pantalla semblant a la del pas 2 però dient eliminar particions.
* PAS 4: Després de fer el pas 3 ens sortira demanant la contrasenya d'Administrador que vam posar a la instal·lació. La posem i seleccionem següent. Sortira un altre cop la pantalla de resum, posem següent sortirà la pantalla dient que està preparant el servei de directori per descens i ja estarà esborrat.

## Vegeu també

* Tucows

## Enllaços externs

* ICANN-Accredited Registrars
# Békéscsaba 1912 Előre SE

El Békéscsaba 1912 Előre SE és un club de futbol hongarès de la ciutat de Békéscsaba.

## Història

El club va ser fundat l'any 1912 i els seus colors són el lila i el blanc. El seu major triomf arribà el 1988, quan guanyà la Copa hongaresa, derrotant el Budapest Honvéd FC 3-2 a la final. Fins a la temporada 2004-05 havia disputat 25 temporades a primera divisió hongaresa.
Evolució del nom:
* 1912-1934: Békéscsabai Előre MTE
* 1934-1945: Békéscsabai Törekvés SE
* 1946-1948: Békéscsabai Előre MTE
* 1948-1950: Békéscsabai Szakszervezeti SE
* 1951-1957: Békéscsabai Építők
* 1957-1963: Békéscsabai Előre Építők SK
* 1963-1970: Békéscsabai Előre SC
* 1970-1991: Békéscsabai Előre Spartacus SC
* 1991-1999: Békéscsabai Előre FC
* 1999-2005: Előre FC Békéscsaba
* 2005-2008: Békéscsabai 1912 Előre SE
* 2008-2012: Békéscsaba 1912 Frühwald Előre SE
* 2012-avui: Békéscsabai 1912 Előre SE

## Palmarès

* Copa d'Hongria:
** 1987-88

## Referències

* ↑ «Békéscsaba». FootballSquads.
* ↑ «Hungary-List of Cup Winners». rsssf.com. [Consulta: 9 abril 2017].

## Enllaços externs

* 1912elore.hu Website
* Stormcorner-Békéscsaba fans' website Arxivat 2008-09-06 a Wayback Machine.
# Béla (cràter)

* No s'ha de confondre amb Biela (cràter).
El cràter Béla és una petita depressió situada a la cara visible de la Lluna, a l'extrem sud de la Rima Hadley. Al costat del cràter es troben altres formacions similars: Carlos (al nord), Jomo (al sud) i Taizo (a l'oest).
* Localització de Béla (centre de la imatge)
* Rodalies de Béla
Té una forma allargada, amb unes dimensions d'aproximadament 10 × 2 km. La seva naturalesa no està completament clara. És possible que el cràter Béla, juntament amb els seus veïns enumerats anteriorment, sigui només un segment corb d'una estructura circular més gran.
* Rima Hadley, junt a Béla (imatge de la missió LRO)
* Cràter Béla
Quatre dels cràters propers a la Rima Hadley posseeixen noms oficials, que procedeixen d'anotacions originals no oficials utilitzades en el full 41B4 / S31 de la sèrie de mapes de la Lunar Topophotomap de la NASA. La designació va ser adoptada per la UAI en 1976.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Ramon Folc de Cardona

Ramon Folc de Cardona és el nom dels següents personatges:
* Ramon Folc de Cardona (beat) (Arbeca ?, segle xv - Saragossa, 1519), frare mercedari venerat com a beat al si de l'orde
* Ramon Folc de Cardona-Anglesola (Bellpuig, 1467 — Nàpols, 1522), militar i marí, Comte d'Albento, comte d'Oliveto i duc de Somma, baró de Bellpuig, Virrei de Sicília (1507-09) i de Nàpols (1509-1522) i capità general de la Santa Lliga (1511-13).
* Ramon Folc I de Cardona (?-Maldà, 1086), primer Vescomte de Cardona per decisió reial
* Ramon Folc II de Cardona (1117-1150), Vescomte de Cardona
* Ramon Folc III de Cardona (1145-1175), Vescomte de Cardona
* Ramon Folc IV de Cardona (1180 - 1241), Vescomte de Cardona (1227-1241).
* Ramon Folc V de Cardona (?, 1220 - Mallol, 1276), Vescomte de Cardona (1241-1276).
* Ramon Folc VI de Cardona (1259 - 1320), dit el Prohom Vinculador. Vescomte de Cardona (1276-1320) i governador de Girona
* Joan Ramon Folc I de Cardona (1375 - 1441). Comte de Cardona i vescomte de Vilamur (1400 -1441).
* Joan Ramon Folc II de Cardona (Arbeca, 1400 - 1470) comte de Cardona i vescomte de Vilamur (1441 -1471)
* Joan Ramon Folc III de Cardona (1418 - 1486), Comte de Cardona (1471 -1486), de Prades i Baró d'Entença (1441-1486), vescomte de Vilamur (1471-1486).
* Joan Ramon Folc IV de Cardona (1446 - Arbeca, 1513), Comte de Cardona (1486 -1491), després duc de Cardona (1491 - (1491-1513), I marquès de Pallars Sobirà (1491-1513), comte de Prades, vescomte de Vilamur (1486-1513), i baró d'Entença (1486-1513).
* Ferran I Joan Ramon Folc de Cardona (Castell d'Arbeca, 1469 - Barcelona, 1543), duc de Cardona, marquès de Pallars Sobirà, comte de Prades, vescomte de Vilamur i senyor de la baronia d'Entença
# Cal Menut (Sant Pere de Vilamajor)

Cal Menut és una masia de Sant Pere de Vilamajor (Vallès Oriental) protegida com a Bé Cultural d'Interès Local.

## Descripció

Edifici civil del recinte de la Força de planta baixa i pis i cobert per una teulada a dues aigües amb carener perpendicular a la façana principal.Destaca l'arc adovellat de mig punt i finestres de pedra. Dues de les seves parets estructurals (de 80 cm de gruix) són part de la muralla del castell.

## Referències

* ↑ «Cal Menut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 octubre 2017].
# Reial Aero Club de Reus

El Reial Aero Club de Reus, és un club de vol de la ciutat de Reus que va ser fundat l'any 1935 amb el nom d'«Aero Club de Reus» i amb l'objectiu de facilitar la pràctica de l'aviació (vol amb motor) als interessats.

## Història

A principis de 1931 l'Associació d'Iniciatives de Reus, una entitat sorgida per dinamitzar cultural i econòmicament la ciutat, proposa fundar un Aero Club a Reus, i el 1933 es van comprar els primers terrenys per a instal·lar-hi una pista en una zona plana dedicada a l'avellana. Es va contractar al pilot Josep Maria Carreras i Dexeus, que més tard es casaria amb Mari Pepa Colomer, pionera de l'aviació republicana, i que va triar uns terrenys plans vora el Pi de Bofarull. L'Aero Club de Reus va ser inaugurat en 1935 però va suspendre tota activitat durant la Guerra Civil espanyola. El 6 d'agost de 1936 el «Comitè de Defensa i Guerra» es va fer càrrec de les instal·lacions del camp d'aviació, i el 1937 va ser militaritzat i engrandit per la compra de terrenys per l'Exèrcit Republicà, que va convertir-lo en una de les tres bases militars de la zona i una de les bases més importants de l'exèrcit republicà on es construïen els Polikàrpov I-15, els xatos, amb l'ajuda d'un grup d'enginyers soviètics. El 1939 l'aeròdrom es va convertir en base militar, i l'Aero Club no va poder tornar a l'activitat aeronàutica fins a finals dels anys 40 i va comprar la primera avioneta. Tot seguit es va constituir la Escuela de formación de Pilotos.
Actualment l'entitat, amb més de 200 socis, està en període expansiu amb el projecte de construcció d'un nou hangar de 3000 metres quadrats per estacionar les nombroses avionetes, i ampliació del nombre d'aquestes, així com la construcció d'un restaurant a les instal·lacions del club.
El club, després d'esdevenir «reial», va afegir al seu nom, fa pocs anys, el de la regió del seu àmbit, Costa Daurada. Així actualment se l'anomena Reial Aero Club de Reus-Costa Daurada.

## Referències

* 1 2 Olària, Jordi. «Obre l'hangar del 1937». El Punt Avui, 19-09-2010. [Consulta: 11 setembre 2022].
* 1 2 «Aeroclub de Reus». Gran Enciclopèdia Catalana-Enciclopèdia de l'Esport. [Consulta: 7 setembre 2016].
* ↑ Campanera i Rovira, Albert. «Este mes de octubre se cumplen treinta años del cierre del Aeródromo Militar de Reus». Defensa, 18-10-2018. [Consulta: 11 setembre 2022].
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 4. ISBN 9788409559336.
# Ramon I de Cerdanya

Ramon I de Cerdanya (? - 1068) fou comte de Cerdanya i de Conflent (1035-1068) i comte de Berga (1050-1068).

## Orígens familiars

Fill del comte Guifré II de Cerdanya i la seva muller Guisla de Pallars. Fou germà gran dels comtes Bernat I de Berga i Berenguer I de Berga.

## Ascens al tron comtal

Va heretar el comtat de Cerdanya mentre el seu germà Bernat heretava el comtat de Berga.
Quinze anys més tard, per morts sense descendència i renúncies dels seus germans, va heretar també el Comtat de Berga, aconseguint així reunir de nou les terres del seu pare.
El seu pare s'havia enemistat amb el comtat d'Urgell, Ramon I aconseguí arribar el 1063 a un pacte de no-agressió i ajuda amb Ermengol III. Així mateix va retre homenatge al comte de Barcelona Ramon Berenguer I i va manar casar el seu hereu amb la filla del comte.

## Núpcies i descendents

Es casà amb una donzella anomenada Adelaida, amb la qual va tenir:
* Guillem I de Cerdanya (?-1095), comte de Cerdanya
* Enric de Cerdanya (?-v 1102)
* Clemència de Cerdanya (?-?), casada amb Arnau-Riculf, senyor de So, al Donasà

## Títols i successors

Ramon I de Cerdanya Mort: 1068 :
| Títols |||
| Precedit per: Guifré II de Cerdanya (pare) | Comte de Cerdanya (Llista de comtes de Cerdanya) Comtat de Cerdanya, Comtat de Conflent (1035–1068) | Succeït per: Guillem I de Cerdanya (fill) |
| Precedit per: Berenguer I de Berga (germà) | Comte de Berga (Llista de comtes de Berga) (1050–1068) | Succeït per: Guillem I de Cerdanya (fill) |

## Referències

* ↑ «El marc històric del romànic del Donasà» (en català). [Consulta: 19 gener 2024].
# CKS

CKS té els següents significats:
* Chiang Kai-shek, militar i estadista xinès
* cks també és el codi ISO 639-3 del tayo, llengua criolla derivada del francès parlada a Nova Caledònia
# Regla del Cinc de Lipinski

El 1997 Christopher A. Lipinski va publicar un estudi identificant una série de característiques comunament trobades en fàrmacs actius oralment. Aquestes característiques estan recopilades en La regla del Cinc de Lipinski i es pot fer servir com una regla general per a saber si una molècula és biodisponible oralment (bioactiva). S'anomena la "regla del cinc" perquè la majoria de les característiques comencen amb el número cinc.
En general, un fàrmac és oralment actiu quan té:
* No més de 5 grups donadors d'enllaços d'hidrogen (grups -OH i -NH).
* No més de 10 grups acceptors d'enllaços d'hidrogen (notablement N i O).
* Un pes molecular inferior a 500 Da.
* Un coeficient de partició octanol-aigua, LogP inferior a 5.
El treball de Lipinski ha sigut estès per a incloure altres propietats com el nombre d'anells o els enllaços rotables.

## Enllaços externs

* Calculadora interactive de la Regla del Cinc Arxivat 2020-12-18 a Wayback Machine. En anglès.

## Referències

* ↑ Lipinski, Christopher A.; Lombardo, Franco; Dominy, Beryl W.; Feeney, Paul J. «Experimental and computational approaches to estimate solubility and permeability in drug discovery and development settings». Advanced Drug Delivery Reviews, 23, 1, 15-01-1997, pàg. 3–25. DOI: 10.1016/S0169-409X(96)00423-1.
* ↑ Albert Leo, Corwin Hansch, i David Elkins «Partition coefficients and their uses». Chemical Reviews 71 (6) 525–616, 1971, pàg. 525–616.
# Regla del noranta-noranta

En programació d'ordinadors i enginyeria de programari, la regla del noranta noranta és un aforisme humorístic que diu: «El primer 90% del codi ocupa el 90% del temps de desenvolupament. El 10% restant ocupa l'altre 90% del temps de desenvolupament».
La regla és atribuïda a Tom Cargill de Bell Labs i va ser popularitzada per la columna de Jon Bentley de setembre de 1985 Programming Pearls a Communications of the ACM.
Reflecteix tant la duresa del repartiment de temps per a la part fàcil i difícil d'un projecte de programació, i la causa de l'endarreriment a molts projectes (és a dir, l'error que es comet en l'anticipació de les parts difícils).
Que el temps total de desenvolupament sumi 180% és una al·lusió irònica a la notòria tendència dels projectes d'enginyeria a sobrepassar significativament els seus calendaris originals.
Una regla general relacionada avisa els enginyers que el temps requerit realment per a completar un projecte s'aproxima millor agafant l'estimació més estricta possible i duplicant-la, o multiplicant-la per Pi.
La regla del noranta-noranta és una instància del principi de Pareto.

## Variacions

Ja que els percentatges no sumen 100, l'aforisme de Cargill a vegades es confon amb una errada tipogràfica. La versió «corregida» de la regla se cita a vegades com:
| « | El primer 90% del codi ocupa el primer 10% del temps de desenvolupament. El 10% del codi restant ocupa l'altre 90% del temps de desenvolupament. | » |
Una altra variació és:
| « | El 90% del codi ocupa el 10% del temps assignat, i el 10% del codi restant pren l'altre 90% del temps. | » |
El somni dels programadors és identificar aquest 10% del codi i optimitzar-lo per a versions posteriors del programari.
Una variant menys comuna canvia tots els percentatges a 90%.
| « | El primer 90% del codi agafa el 90% del temps de desenvolupament. L'altre 90% del codi pren l'altre 90% del temps. | » |
És a dir, fer que el projecte funcioni ocupa més temps i més codi de l'esperat.

## Enllaços externs

* PDF of the Programming Pearls column in which Tom Cargill's aphorism originally appeared (requereix subscripció de pagament)
# Ca Pellissa

Ca Pellissa és un edifici al municipi de la Fatarella (Terra Alta) inclòs a l'Inventari del Patrimoni Arquitectònic de Catalunya. Es tracta d'un edifici de planta baixa, dos pisos i golfes. Entre mitgeres i façana al c/ Alt. Tota la façana està arrebossada i emblanquinada. Presenta una socolada d'1,5 m d'alçada d'arrebossat.
Destaca de la façana la gran simetria entre les obertures, totes originals. L'accés es fa a través d'una gran arcada dovellada de mig punt amb marxapeu.
La primera planta té una finestra just a sobre de l'arcada i dos balcons laterals, tots amb emmarcament de carreus de pedra.
La segona planta té tres balcons simètrics respecte a les obertures del primer pis.
Les golfes, de distribució simètrica, amb finestres menys altes i conservant l'amplada de les de la planta inferior.
A l'extrem dret de la façana existeix un perxe d'origen medieval que queda endinsat al mur lateral de l'edifici.

## Referències

* 1 2 3 4 5 6 «Ca Pellissa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 febrer 2016].
# Enganyapastors de Mees

L′enganyapastors de Mees (Caprimulgus meesi) és una espècie d'ocell de la família dels caprimúlgids (Caprimulgidae) descobert recentment i que habita Sumba i Flores (Indonèsia), a les illes Petites de la Sonda.

## Referències

* ↑ «Enganyapastors de Mees». Cercaterm. TERMCAT, Centre de Terminologia. Rev. 11 octubre 2024(català)
# René Vignal

René Vignal (Besiers, 12 d'agost de 1926 - Espital de Ranguelh i Tolosa, 21 de novembre de 2016) fou un futbolista francès de la dècada de 1950.
Fou 17 cops internacional amb la selecció francesa.
Pel que fa a clubs, defensà els colors de Toulouse, RC Paris i Béziers.

## Referències

* ↑ Profile at FFF
* ↑ René Vignal a National-Football-Teams.com (anglès)
# Can Falló

Can Falló és una masia que ha estat utilitzada com habitatge i convent de Maçanet de la Selva (Selva) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular i dues plantes situat dins el nucli però aïllat formant una illa de cases, amb estructures edificades adossades, camp de conreus i horta.
L'entrada està formada per uns murs amb pilars i ferro forjat. Ja dins, es veu el pou, la bassa, l'hort i el camp posterior. La teulada, encara que té dues aigües a laterals, no té el trencant d'aigües al mateix nivell, ja que fa un esglaó. La façana està decorada, a part d'un rellotge de sol, amb franges pintades i gravades sobre el ciment arrebossat de formes rectangulars, de color groguenc i taronjat, que recorren el marc de la façana i les obertures. La porta principal és una arcada de mig punt de dovelles de pedra amb marc interior rectangular i les finestres tenen els ampits monolítics. El lateral de la banda occidental té una porta secundària amb senzilles estructures d'obra de rajol i arrebossat per a sostenir una parra.
A la part nord hi ha annexos antics pallers i corts de bestiar.
A la part oriental, que dona a l'Avinguda Catalunya, encara són visibles els embigats de fusta que sobresurten sota la teulada.

## Història

Entre 1880 i 1900 fou la seu del col·legi privat de noies de Maçanet, a càrrec d'unes monges. El 1910 ho va comprar Antoni Planas.
Petites reformes interiors durant el segle xx.

## Referències

* 1 2 3 4 5 6 «Can Falló». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Can Falç (Sitges)

Can Falç és una obra de Sitges (Garraf) inclosa a l'Inventari del Patrimoni Arquitectònic de Catalunya.

## Descripció

Edifici originàriament aïllat i que ara ha esdevingut entre mitgeres, fent cantonada. Té planta baixa i dos pisos. Al seu darrere té un hort molt ampli amb un petit jardí romàntic. Llindes i muntants de pedra en les obertures dels pisos, igual que en el portal d'entrada. Té un oratori molt interessant.

## Història

Propietat de una de les famílies més antigues de Sitges. Els primers Falç foren gent dedicada als afers marítims.
L'hort de Can Falç i el seu jardí romàntic han estat pintats per la majoria de pintors que passaren per Sitges, des de tots els de l'Escola Luminista, passant per Rusiñol, Almirall i altres.

## Referències

* 1 2 3 «Can Falç». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].